หุ้นสหรัฐปิดพุ่ง/น้ำมันร่วงแรง/ทองคำบวกเล็กน้อย
หุ้นดาวโจนส์ปิดพุ่ง 433.79 จุด รับข้อมูลแรงงานสดใส ด้านราคาน้ำมันร่วง 2.26 ดอลลาร์ ขณะที่ทองคำ เพิ่มขึ้น 1.20 ดอลลาร์
14 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,021.45 จุด เพิ่มขึ้น 433.79 จุด หรือ +1.29% ดัชนี เอสแอนด์พี 500 ปิดที่ 4,112.50 จุด เพิ่มขึ้น 49.46 จุด หรือ +1.22% ดัชนี แนสแดค ปิดที่ 13,124.99 จุด เพิ่มขึ้น 93.31 จุด หรือ +0.72
ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 13 พ.ค. หลังสหรัฐเปิดเผยตัวเลขผู้ขอสวัสดิการว่างงานลดลงระดับต่ำสุดนับตั้งแต่เกิดการแพร่ระบาดของไวรัสโควิด-19 ในเดือนมี.ค.2563
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 2.26 ดอลลาร์ ปิดที่ 63.82 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม ลดลง 2.27 ดอลลาร์ ปิดที่ 67.05 ดอลลาร์ต่อบาร์เรล
สัญญาน้ำมันดิบเวสต์เท็กซัส ตลาดนิวยอร์กปิดร่วง หลัง ตลาดได้รับแรงกดดันจากความกังวลที่ว่า การแพร่ระบาดของโรคโควิด-19 อาจส่งผลกระทบต่อความต้องการใช้น้ำมันในอินเดีย ซึ่งเป็นประเทศนำเข้าน้ำมันรายใหญ่เป็นอันดับ 3 ของโลก
ราคาทองคำตลาดโคเม็กซ์งวดส่งมอบเดือนมิถุนายน เพิ่มขึ้น 1.20 ดอลลาร์ ปิดที่ 1,824.00 ดอลลาร์ต่อออนซ์